Жыл басынан бері есірткі саудасы мен сақтаудың 2 мың дерегі анықталды
DATE: 13:45, 29 Наурыз 2024 | GMT +5
TITLE: Жыл басынан бері есірткі саудасы мен сақтаудың 2 мың дерегі анықталды
URL: https://kaz.inform.kz/news/zhil-basinan-ber-esrtk-saudasi-men-saktaudin-2-min-dereg-aniktaldi-3130e6/
META: DATE: 13:45, 29 Наурыз 2024 | GMT +5
TOTAL WORDS: 121
AUTHOR(S):
TEXT: «Биыл есірткіге қатысты 2063 қылмыстық құқық бұзу дерегі анықталды. Есірткі өткізудің 517 фактісіне тосқауыл қойылды. Әрбір үшінші дерек интернет арқылы жасалғанын атап өткен жөн. Сондай-ақ, есірткіні аса ірі мөлшерде сақтаудың 149 фактісі анықталды», - деді Ш. Алекешев министрліктің апталық баспасөз мәслихатында. Оның айтуынша, 4 ұйымдасқан қылмыстық топ жойылды. Соның ішінде бір трансұлттық қылмыстық топ бар. Олар синтетикалық препараттарды жеткізумен және сатумен айналысқан. «Ұйымдасқан қылмыстық топты ұйымдастырғаны және оған қатысқаны үшін 8 қылмыстық іс қозғалды. Қылмыскерлерден 66 келі есірткі тәркіленді. Бұдан басқа 16 есірткі зертханасы анықталды. Оның 8-інде синтетикалық есірткі өндірілген, яғни Алматыда - 4, Алматы облысында – 3, Шымкентте 1 зертхана жойылды. Есірткі өндіруге қатысқан 15 адам ұсталды. Олардан 128 келі есірткі мен 390 литр прекурсор тәркіленді», - деді ресми өкіл
